اے بی اشرف

ڈاکٹر اے بی اشرف پاکستان کے نامور دانشور اور محقق ہیں۔ ان کانام ترکی میں اردو زبان و ادب کے فروغ میں بہت معتبر اور موقر حیثیت رکھتا ہے۔

ابتدائی زندگی 
احمد بختیار اشرف المعروف ڈاکٹر اے بی اشرف 15 فروری 1935ء کو ملتان میں پیدا ہوئے۔ والد کا نام حسن بخش تھا۔ احمد بختیار اشرف نے ابتدائی تعلیم ملتان ہی سے حاصل کی۔ 1959ء میں فارسی ادب میں فاضل کیا۔ 1963ء میں اردو ادب میں فرسٹ ڈویژن میں ایم اے پاس کیا اور پنجاب یونیورسٹی میں تیسری پوزیشن حاصل کی ۔

کیرئیر کاآغاز 
 اے بی اشرف ایم اے کرنے کے بعد 1963 سے 1967 تک گورنمنٹ ڈگری کالج بہاول نگر میں شعبہ اردو میں بطور لیکچرار متعین رہے۔ 
 1974میں ہی ان کی تعیناتی گورنمنٹ ڈگری ایمرسن کالج، ملتان میں ہوئی۔ جہاں 1974 میں انہیں اسٹنٹ پروفیسر کا عہدہ ملا۔ 
 1974 سے 1975 تک سربراہ شعبہِ اردو، گورنمنٹ ڈگری ایمرسن کالج، ملتان بھی رہے ۔
 1975 میں وہ بہاؤالدین زکریا یونیورسٹی، ملتان میں اسٹنٹ پروفیسر مقرر ہوئے۔ 
 1980 میں ایسوسی ایٹ پروفیسر کے عہدے پر ترقی پائی۔ 
 1980 سے 1988 تک سربراہ شعبہِ اردو، بہاؤالدین زکریا یونیورسٹی، ملتان کے عہدے پر فائز رہے۔ 
 1984 میں اردو ادب میں پی ایچ ڈی کیا۔ اور 1986 میں وہ مزید ترقی پا کر پروفیسر کے عہدے پر مامور ہوئے۔ 
 1995 تک انہوں نے نہ صرف بہاؤالدین زکریا یونیورسٹی، ملتان میں تدریسی کی بلکہ سکالر کی حیثیت سے اردو اور پاکستان سٹدیز چئیر، انقرہ یونیورسٹی، ترکی میں بھی تقرری ہوئی ۔
 1995 ہی میں گورنمنٹ آف پاکستان کی ملازمت سے مستغفی ہو کر انہوں نے اکتوبر 1995 سے اردو زبان و ادب کے پروفیسر کی حیثیت سے انقرہ یونیورسٹی، ترکی میں مستقل ملازمت اختیار کی۔ 
 دو سال تک سیلکک یونیورسٹی، کونیا، ترکی میں وزٹنگ پروفیسر بھی رہے۔ علاوہ ازیں پاکستان ایمبیسی انٹرنیشل سٹدی گروپ کے اردو اور اخلاقیات کے معلم رہے ہیں ۔
 ڈی ٹی سی پی، انقرہ یونیورسٹی کے بھی وزٹنگ پروفیسر رہے ہیں ۔
 انہوں نے 15 برس تک ایم اے لیول کے لیے اقبالیات کی تدریس کی ہے ۔
 انہوں نے اب تک ایم اے لیول کے 20 تحقیقی مقالہ جات برائے ایم اے، 23 تحقیقی مقالہ جات برائے پی ایچ ڈی کی بطور نگران سرپرستی و رہنمائی کی ہے۔ 
 2003 سے 2005 تک پاکستان ایمبیسی انٹرنیشنل سٹڈیز گروپ، انقرہ، ترکی میں پرنسپل کے عہدہ پر فائز رہے۔ 
 انہوں نے نہ صرف بہت سے ممالک میں مختلف سیمینارز اور کانفرنسز میں شرکت فرمائی ہے۔ 
 ڈاکٹر اے بی اشرف کو اردو، سرائیکی، پنجابی زبان کے علاوہ انگلش، فارسی اورترکی زبان پر بھی عبور حاصل ہے ۔
 وہ اب تک نجی و سرکاری طور پر مختلف ملکوں آسٹریا، بلجئیم، بلغاریہ، چیکوسلواکیہ، دوبئی، مصر، فرانس، جرمنی، گریس، ہالینڈ، ہنگری، عراق، اردن، قبرص، رومانیہ، سوئیٹزر لینڈ ، ترکی، شام، برطانیہ، امریکا اور یوگوسلاویہ کا سفر کر چکے ہیں ۔

دورِ صحافت 
ڈاکٹر اے بی اشرف نے 1976 تا 1984 تک باقاعدگی سے ایک ادبی کالم بھی بعنوان " محفلیں " روزنامہ امروز ملتان اور لاہور سے لکھتے رہے ہیں ۔

ایڈیٹر اور ایڈیٹوریل بورڈ کی ممبر شپ 
 ممبر، ایڈیٹوریل بورڈ، تحقیقی جریدہ، بہاؤالدین زکریا یونیورسٹی، ملتان (1982 - 1988 )
 ایڈیٹر، یونیورسٹی میگزین، بہاؤالدین زکریا یونیورسٹی، ملتان (1976 - 1988 )
 ایڈیٹر، کالج میگزین "' نخلستان ،گورنمنٹ کالج، بوسن روڈ، ملتان
 ایڈیٹر، کالج میگزین "' لالہِ صحرا ،گورنمنٹ کالج بہاول نگر ( 1964 - 1967)

ممبر شپ 
 ممبر پاکستان رائٹرز گلڈ ایسوسی ایشن
 ایگزیکٹو ممبر اردو اکیڈمی ملتان، پاکستان 
 اعزازی ممبر قلم قبیلہ، کوئٹہ، پاکستان 
 سابق ممبر، اکیڈمک کونسل، بہاؤالدین زکریا یونیورسٹی، ملتان 
 سابق کنوینئیر، اردو پنجابی بورڈ آف سٹڈیز، بہاؤالدین زکریا یونیورسٹی، ملتان 
 سابق ممبر سینٹ، بہاؤالدین زکریا یونیورسٹی، ملتان

تصانیف

تحقیقی جرائد میں مقالہ جات کی اشاعت 
ڈاکٹر اے بی اشرف کے اب تک دو سو سے زائد تنقیدی و تحقیقی مقالات پاکستان، انڈیا، ترکی اور انگلینڈ کے درج ذیل موقر تحقیقی جرائد میں شائع ہو چکے ہیں۔

تحقیقی کام

سیمینار اور کانفرنسز

ایوارڈز

حوالہ جات 

1935ء کی پیدائشیں
بقید حیات شخصیات
بیسویں صدی کے پاکستانی مصنفین
پاکستانی مسلم شخصیات
پی ایچ ڈی شخصیات
ستارۂ امتیاز وصول کنندگان
ملتانی شخصیات
تمغائے حسن کارکردگی وصول کنندگان